সার্ভাইভার সিরিজ (২০১২)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত ষট্‌বিংশ অনুষ্ঠান ছিল। এই অনুষ্ঠানটি ২০১২ সালের ১৮ই নভেম্বর তারিখে মার্কিন যুক্তরাষ্ট্রের ইন্ডিয়ানার ইন্ডিয়ানাপোলিসের ব্যাংকার্স লাইফ ফিল্ডহাউজে অনুষ্ঠিত হয়েছে। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে টিম জিগলার সার্ভাইভার সিরিজ ম্যাচে টিম ফোলিকে পরাজিত করেছে। অন্যান্য শীর্ষস্থানীয় ম্যাচে, সিএম পাংক ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে জন সিনা ও রাইব্যাককে এবং ওয়ার্ল্ড হেভিওয়েট চ্যাম্পিয়নশিপ ম্যাচে শেইমাস বিগ শোকে ডিস্কোয়ালিফিকেশনের মাধ্যমে পরাজিত করেছে।